ai4bharat/Pralekha huggingface dataset:
کابینہ
تیل اور گیس کی اندرون ملک تلاش اور پیداوار میں اضافہ کے لئے ایکسپلوریشن اینڈ لائسنسنگ پالیسی میں اصلاح کو کابینہ کی منظوری
نئی دہلی، 20 فروری ، وزیراعظم جناب نریندر مودی کی صدارت میں مرکزی کابینہ نے تیل اور گیس کی اندرون ملک تلاش اور پیداوار میں اضافے کے لئے تلاش اور لائسنسنگ شعبے میں اصلاح سے متعلق پالیسی خاکہ کو اپنی منظوری دے دی ہے۔پالیسی کا مقصد تیل اور گیس کی تلاش اور پیداوار  سیکٹر میں نئی سرمایہ کاری کو راغب کرنا، غیر تلاش شدہ علاقوں میں تیل اور گیس کی کھوج سے متعلق سرگرمیوں کو تیزکرنا،ان کی پیداوار والے طاس میں پالیسی کو نرم بنانا شامل ہے۔گھریلو سطح پر تیل اور گیس کی پیداوار میں انجماد/انحطاط، ان کی درآمدات پر انحصار میں اضافہ اور ای اینڈ پی سرگرمیوں میں سرمایہ کاری میں کمی کے پیش نظر پالیسی میں مزید اصطلاحات کی ضرورت محسوس کی گئی تھی۔
پالیسی اصطلاحات میں چار اہم شعبوں پر توجہ مرکوز کی گئی ہے۔سب سے پہلے غیرتلاش کئے گئے علاقوں میں تیل اور گیس کی کھوج میں اضافہ کرنا،ایسے طاس میں جہاں تیل اور گیس کی تجارتی پیداوار نہیں ہوتی ہے وہاں پیداوار اور مالیہ میں حکومت کے حصے کے بغیر تلاش اور کھوج کے کام سے متعلق پروگرام کی بنیاد پر ایکسپلوریشن بلاکوں کی بولی لگائی جائے گی۔تاہم ریلئٹی اور آئینی محصولات ادا کرنے ہوں گے۔ لیکن ورک پروگرام کو زیادہ اہمیت دی جائے گی۔ غیر افادی بولیاں روکنے کے لئے بولی لگانے کے قابل مالیہ کے حصے سے متعلق اوپری حد بھی تجویز کی گئی ہے۔ پالیسی میں تیل اور گیس کی جلد از جلد پیداوار شروع کرنے کے لئے مختصر تلاش کی مدت اور مالی ترغیبات کی گنجائش بھی رکھی گئی ہے۔ ٹھیکےداروں کو شفاف اور مسابقت کی بولی لگانے کے عمل کا ذریعہ اپنے قریب ہی خام تیل اور قدرتی گیس کی مارکٹینگ اور ان کی قیمت کے تعین کی پوری آزادی ہوگی۔
دوسرے ان اداروں کو جو گیس کی نئی کھوج کے لئے جن کی فلیڈ ڈیولپمنٹ پلان کے لئے اب بھی مالی ترغیب دینی ہے۔ ان کے لئے گیس کی پیداوار مارکٹینگ اور قیمتوں کے تعین کی آزادی دی گئی ہے اور گھریلو تیل کی کھوج سے قبل کے معمول کی پیداوار سے زائد پیداوار صورت میں ترغیب دی جائے گی۔تیسرے او این جی سی اور او آئی ایل کے موجودہ کنوئیوں سے پیداوار بڑھانے کے لئے سرکاری دائرہ کار کے دونوں اداروں کے لئے بہتر پیداوار کا پروفائل تیار کیاجائے گا۔پیداوار کے اضافے کے لئے نئی ٹیکنالوجی اور سرمایہ لایا جائے گا ۔ نیز این او سی کو پرائیویٹ شعبے کے شراکتداروں کو اس پروجیکٹ میں شامل کرنے کی اجازت ہوگی۔تال میل کا میکنزم تیار کرکے اور ڈی ای ایچ کی منظوری کے عمل کو سہل بنا کر نیز تنازعات کے حل کا متبادل طریقہ کار اپنا کر ایز آف ڈوئنگ بزنس کو فروغ دینے کے لئے اقدامات کئے جائیں گے۔
اس پالیسی کے ذریعہ تیل اور گیس کی کھوج کی سرگرمیوں میں تیزی لانے نیز تیل اور گیس کی پیداوار میں اضافے کی مدد کے لئے شفاف، سرمایہ کار دوست اور مسابقتی پالیسی فریم ورک پر زور دیا گیا ہے۔ این او سی کے موجودہ کنوئیں کے لئے پیداوار بڑھانے کی اسکیم سے پرائیویٹ سیکٹر کی شراکت میں نئی ٹیکنالوجی، سرمایہ اور بہتر نظم وضبط کے ذریعہ پیداوار میں اضافے کی امید ہے۔ای این پی سرگرمیوں کے اضافے سے امدادی خدمات کی بہتری، روزگار کے مواقع کے پیداوار، جدید ٹیکنالوجی وغیرہ کی منتقلی کے اعتبار سے بڑی معاشی سرگرمیوں کو فائدہ ہوگا۔گیس اور تیل کی پیداوار سے درآمدات پر انحصار میں کمی لانے ، ملک کی توانائی کو سلامتی کو بہتر بنانے اور ایمپورٹ بل سے متعلق قیمتی زر مبادلہ کی بچت میں مدد ملے گی۔
۔۔۔۔۔۔۔۔۔۔۔
م ن۔ش س۔ رض
U- 1126
(Visitor Counter : 93
وزارت دفاع
ایئر فورس اسٹیشن فرید آباد میں کمانڈ کی تبدیلی
نئیدہلی10 مئی۔گروپ کیپٹن چندرشیکھر بھٹ نے گروپ کیپٹن کوشک داس سے فرید آباد میں فضائیہ کے اسٹیشن کے کمانڈ کی حیثیت سے چارج سنبھال لیا ہے ۔ کمانڈ کی یہ تبدیلی اسٹیشن پریڈ گراؤنڈ میں ایک تقریب پریڈ کے دوران ہوئی ۔
گروپ کیپٹن بھٹ نے 1990 میں ہندوستانی فضائیہ کی لوجسٹک برانچ میں کمیشن حاصل کیا تھا ۔ اپنے کیریئر کے دور ان گروپ کیپٹن بھٹ آپریشنل بیسس  اور ڈپومیں مختلف عہدوں پر فائز رہے ۔ اپنی غیر معمولی اور نمایاں ملازمت کے دوران کیپٹن بھٹ کی ائیر آفیسر کمانڈنگ ان چیف اور ایئر اسٹاف کی سربراہ کی جانب سے ستائش کی گئی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-2086
(Visitor Counter : 44
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو.48 147کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 18.12 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,47,48,80,635
|
|
بچی ہوئی خوراکیں
|
|
18,12,70,076
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 147.48 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 18.12 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
زراعت اور کاشتکاروں کی فلاح و بہبود کی وزارت
زرعی تحقیق میں رقم کی فراہمی
نئی دہلی ،15ستمبر2020: سال 2018-2017 کے دوران بھارت میں زرعی تحقیق پر کل زرعی مجموعی گھریلو پیداوار کا 0.67 فیصد عوامی پیسہ موجودہ قیمت پر خرچ کیا گیا۔
زراعت پر عوامی خرچ حکومت کی رقم کی فراہمی پر منحصر ہے۔ زرعی تحقیق اور جانچ پر عوامی خرچ میں گزشتہ برسوں کے دوران حقیقی اضافہ ہوا ہے۔ زرعی تحقیق اور تعلیم کے لئے عوامی بچت 2015-2014 کے 115.44 بلین روپے سے بڑھا کر 2018-2017 میں 173.60 بلین روپے کردیا گیا ۔
زرعی تحقیق کے معیار کو بہتر کرنے اور قومی اہمیت کے حامل علم کی پیش رفت کے ذخیرہ کی تشکیل کے لئے شعبے کی دعوت اور زراعت میں بنیادی ، اسٹریٹیجک اور فرنٹیئر ایپلی کیشن ریسرچ کے لئے قومی سطح پر مقابلہ جاتی بنیاد پر رقم فراہمی کی تجاویز پیش کی گئی ہے جس میں این اے آر ایس، آئی آئی ٹی وغیرہ سمیت خود مختار تنظیمیں حصہ لے رہی ہیں۔ حکومت بھی گزشتہ کئی سالوں سے زرعی تحقیق کے بنیادی ڈھانچہ کے معیار کو بہتر کرنے کی کوشش کررہی ہے۔ ریسرچ سسٹم کا کمپیوٹرائزیشن اور ڈجٹائزیشن، جس میں آلات اور کیمکلز کے ساتھ ایڈمنسٹریٹیو سسٹم بھی شامل ہیں،تحقیقی نظام کی جدید کاری کی کچھ مثالیں ہیں۔
حکومت ہند تحقیقی نتائج کے معیار کی بہتری کے لئے زراعت سمیت سائنس کے تمام شعبوں میں غیرملکی تحقیقی اداروں/ یونیورسٹیوں کے ساتھ مل کر کام کررہی ہیں۔ یورپی، امریکی، افریقی اور دیگر ایشیائی ممالک سے سی جی آئی اے آر ادارے، ایف اے او، یو این آئی ڈی او، او ای سی ڈی، ویسٹ افریقہ ایگریکچرل پروڈکٹیویٹی پروگرام، کینساس اسٹیٹ یونیورسٹی، امریکہ، وینگر -یو ایس اے، افریکن- ایشین ڈیولپمنٹ آرگنائزیشن، سارک ریجنل نیٹ ورکس، آئی سی آر آئی ایس اے ٹی، سی آئی ایم ایم وائی ٹی، اے آئی ٹی، سی آئی آر اے ڈی، آئی ڈی آر سی، آئی آر آر آئی، ایس اے آر ای سی اور یو ایس اے آئی ڈی وغیرہ ۔ ایشیا اور پیسیفک کے لئے اقوام متحدہ کا اقتصادی اور سماجی کمیشن، ایشیا پیسیفک نیٹ ورک فار ٹیسٹنگ ایگریکلچرل مشینری اور دیگر بین الاقوامی ادارے ڈی اے آر ای/ آئی سی اے آر کے متحرک پارٹنر ہیں اور غیرملکی شراکت داروں کے ساتھ ان کے کئی مفاہمت نامے ہیں۔
یہ اطلاع آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے دی۔
وزارت دفاع
دفاع کے وزیر مملکت اجے بھٹ نے ہندوستان کے پہلے چیف آف ڈیفینس اسٹاف  جنرل بپن راوت کی پہلی برسی کے موقع پر نئی دلی میں ان کے مجسمے کی نقاب کشائی کی
دفاع کے وزیر مملکت جناب اجے بھٹ نے 10دسمبر 2022 کو نئی دلی میں یونائٹیڈ سروس انسٹی ٹیوشن آف انڈیا میں ہندوستان کے پہلے چیف آف ڈیفینس اسٹاف سی ڈی ایس جنرل بپن راوت کی پہلی برسی کے موقع پر ان کے مجسمے کی نقاب کشائی کی۔ اس موقع پر منعقد ایک تقریب کے دوران وزیر دفاع اجے بھٹ نے جنرل بپن راوت کو زبردست خراج عقیدت پیش کیا۔ موجودہ چیف آف ڈیفینس اسٹاف جنرل انل چوہان ، فضائیہ کے سربراہ ایئر چیف مارشل وی آر چودھری ، بحریہ کے سربراہ آر ہری کمار ، چیف آف دی آر می اسٹاف جنرل منوج پانڈے اور دیگر موجودہ اور ریٹائرڈ فوجی برادری کے ارکان نے بھی انہیں خراج عقیدت پیش کیا۔
مسلح افواج اور یونائٹیڈ سروس انسٹی ٹیوشن آف انڈیا نے ایک چیئر آف ایکسی لینس قائم کرنے کی پہل کی ہے اور انسٹی ٹیوشن میں جنرل بپن راوت کی یاد میں ایک یادگاری لیکچر بھی کرانے کے سلسلے میں پہل کی ہے ۔ ان کی بہترین اور شاندار خدمات کے دوران ہندوستان کے پہلے سی ڈی ایس کو پی وی ایس ایم ، یو وائی ایس ایم ، اے وی ایس ایم ، وائی ایس ایم ، ایس ایم ، وی ایس ایم اور بعداز مرگ پدم وبھوشن عطا کیا گیا تھا ۔وہ ایک مثالی لیڈر اور اسکالر فوجی تھے جو اپنی پیشہ ورانہ ، اصولوں ،عزم اوربروقت فیصلہ لینے کے لئے جانے جاتے تھے۔
چار دہائیوں تک فوج میں خدمات انجام دیتے ہوئے جنرل بپن راوت نے جنگ کے مکمل پہلوؤں سے زبردست اور وسیع تجربہ حاصل کیا تھا ۔ ایک بریگیڈئیر کی حیثیت سے انہوں نے سوپور میں دہشت گردی کے خلاف کامیاب کارروائیوں کی قیادت کی تھی اور جمہوریہ ری پبلک کانگوں میں اقوام متحدہ کے تحت ایک کثیر قومی بریگیڈ کی کامیابی کے ساتھ کمانڈ کی تھی ۔ ایک میجر جنرل کی حیثیت سے انہوں نے شمالی کشمیر میں لائن آف کنٹرول سے متصل علاقے میں ایک انفنٹری ڈویژن کی کمانڈ بھی کی تھی ۔ کورکمانڈر کی حیثیت سے انہوں نے میانما میں ہندوستانی فوج کے خصوصی دستوں کی طرف سے انجام دی گئی دہشت گرد گروپوں کے خلاف کارروائی کرتے ہوئے ان کے سرگر م تعاقب کے دوران کی گئی کارروائی کی نگرانی کی تھی ۔ یہ ہندوستان کی کلیدی ثقافت میں تحمل کے بجائے اظہار کی جانب تغیر کا آغاز تھا۔بعد میں مسلح افواج کے نائب سربراہ کی حیثیت سے انہوں نے پاکستا ن کے زیرقبضہ کشمیر میں پاکستانی دہشت گرد گروپوں کے خلاف سرجیکل اسٹرائک میں نمایاں رول ادا کیا تھا۔
آرمی اسٹاف کے سربراہ کی حیثیت سے جنرل راوت کی حصولیابیاں فوج اور قومی سلامتی کے امور کے تمام شعبوں میں انتہائی غیرمعمولی رہیں ۔ انہوں نے اپنے فوجی کیریئر کے دوران ایک رہنما اصول کے طورپر خود کو ہندوستانی فوج کی خدمت کے اپنے عز م کو اپنا یا ۔ پہلے سی بی ایس کی حیثیت سے انہوں نے ڈھانچہ جاتی اور تنظیمی اصلاحات کے لئے اقدامات کئے تاکہ مسلح افواج کو مستحکم اور مضبوط بنایا جاسکے اور اسے متحرک کیا جاسکے ۔تغیراتی اقدامات اور شہری اور فوجی تال میل ان کی وراثت رہے گی۔
محنت اور روزگار کی وزارت
مرکزی لیبر سکریٹری جناب اپوروا نے ای پی ایف او کے استثنائی والے اداروں کے لئے زیادہ منتقلی کی سہولت کا آغاز کیا
نئی دہلی، 09 اکتوبر 2020سکریٹری ، آئی اے ایس ، جناب اپوروا چندر نے 7 اکتوبر 2020 کو ای پی ایف او صدردفاتر کے اپنے پہلے دورے کے موقع پر واحد ادائیگی کے توسط سے مستثنی ٹرسٹوں سے ای پی ایف او کو بڑی تعداد میں فنڈ اور ڈاٹا کی منتقلی کی سہولت کا آغاز کیا۔ اس سے مستثنی اداروں کے لئے فنڈ کی منتقلی کی رفتار بڑھا کر کاروبار کرنا آسان بنانے کے عمل میں بہتری واقع ہوگی۔
ای پی ایف او نے واحد ادائیگی کے توسط سے مستثنی اداروں سے ای پی ایف او کو بڑے فنڈ کی منتقلی کا عمل شروع کر دیا ہے۔ مستثنی ادارے ایسے ادارے ہیں، جنہیں ای پی ایف اور ایم پی ایکٹ 1952 کے سیکشن 17 کے تحت استثنائی دی گئی ہے اور ای پی ایف او کی تمام شرائط کی انتظام کاری کرتے ہیں۔ ایک رکن کے مستثنی سے غیر مستثنی اداروں میں روزگار حاصل کرنے پر اس کی پہلے کی جمع پونجی کو ای پی ایف او میں منتقل کر دیا جاتا ہے۔
ابھی تک مستثنی اداروں کو ایک ایک ادارے سے منظوری لینی ہوتی تھی اور فنڈ منتقلی کرنی ہوتی تھی۔ روزانہ کئی ملازمین کی فنڈ منتقلی انجام دینے والے بڑے اداروں کے لئے یہ کام بہت بوجھل تھا اور اس میں کافی وقت صرف ہوتا تھا۔ نئی سہولت کے تحت مستثنی ادارے واحد ادائیگی کے توسط سے متعدد اراکین کے لئے بڑی تعداد میں ڈاٹا اور فنڈ کی منتقلی کر سکتے ہیں۔ اس پہل سے ای پی ایف او کے 1500 مستثنی اداروں کو فائدہ حاصل ہونے کی توقع ہے۔
ای پی ایف او اور مستثنی اداروں کے درمیان ہونے والے تمام لین دین پہلے ہی الیکٹرانک کر دیے گئے ہیں، جس سے پیسوں کی منتقلی میں تاخیر اور میلاپ سے متعلق مسائل بھی ختم ہوگئے ہیں۔ کسی رکن کے غیر مستثنی اداروں میں ملازمت حاصل کرنے کی صورت میں ای پی ایف او الیکٹرانک وسیلے سے مستثنی اداروں کے بینک کھاتے میں فنڈ کی منتقلی کردیتا ہے اور ادارے کے لاگ اِن میں لین دین کی تفصیل فراہم کرا دی جاتی ہے۔ اس سے مستثنی ادارے اپنے زیر نگرانی رکن کے کھاتے میں تیزی سے فنڈ منتقل کرنے کے اہل بن گئے ہیں۔
اس کے علاوہ، مستثنی اداروں کو الیکٹرانک وسیلے سے پنشن فنڈ تعاون کی ترسیل زر کے لئے اپنا ماہانہ ریٹرن اور الیکٹرانک چالان ۔ کم۔ ریٹرن  داخل کرنے کی سہولت پہلے ہی فراہم کی جا چکی ہے، جس سے پریشانی سے مبرا طریقے سے تعمیل کی سہولت حاصل ہوتی ہے۔
ای پی ایف او صدر دفتر کے دورے کے دوران سکریٹری  کے ذریعہ شروع کی گئی ایک اور پہل قدمی سے اس کے اراکین امنگ ایپ کے ذریعہ ایمپلائز پنشن اسکیم 1995 کے تحت اسکیم سرٹیفکیٹ حاصل کرنے کے لئے خواستگاری کے اہل ہو جائیں گے۔ اسکیم سرٹیفکیٹ ان اراکین کو جاری کیا جاتا ہے جو اپنا ای پی ایف تعاون تو نکال لیتے ہیں، تاہم ریٹائرمنٹ کی عمر میں پنشن فوائد حاصل کرنے کے لئے ای پی ایف او کے ساتھ اپنی رکنیت برقرار رکھنا چاہتے ہیں۔
امنگ ایپ کے توسط سے اسکیم سرٹیفکیٹ کے لئے درخواست دینے کا عمل آسان ہونے سے اب اراکین کو خصوصی طور پر کووِڈ۔19 وبائی مرض کے دورمیں جسمانی طور پر یا کاغذی طریقےسے درخواست دینے کی غیر ضروری پریشانیوں سے بچنے میں مدد حاصل ہوگی۔ اس سہولت سے 5.89 کروڑ سے زائد اراکین کو فائدہ حاصل ہوگا۔
جناب اپوروا چندر نے یکم اکتوبر 2020 کو محنت و روزگار وزارت میں سکریٹری کے طور پر عہدہ سنبھالا ہے۔ ای پی ایف او کے پہلے دورے کے دوران سینٹرل پرووِڈنٹ فنڈ کمشنر ، آئی اے ایس جناب سنیل برتھوال اور ای پی ایف او کے دیگر سینئر افسران نے ان کا خیرمقدم کیا۔ سکریٹری  نے مہاماری کے اس دور میں اراکین کوبلا روک ٹوک خدمات کی فراہمی یقینی بنانے کے لئے ای پی ایف او کے ذریعہ کی گئیں اہم پہل قدمیوں کا جائزہ لیا۔
وزارت خزانہ
سی بی آئی سی اور کسٹمز نے میک ان انڈیا پروگرام اور سرمایہ کاری کی ترغیب کے لئے اسکیم لانچ کی
نئی دلّی، 15 اکتوبر / سینٹرل بورڈ آف ان ڈائرکٹ ٹیکسز اور کسٹمز کے محکمے نے کسٹمز ایکٹ، 1962 کے تحت بھارت میں میک ان انڈیا کے ذریعہ مینوفیکچروں اور دیگر آپریشنوں کے تحت سرمایہ کاری کو راغب کرنے کے لئے پروگرام لانچ کیا ہے۔ کسٹمز ایکٹ کا سیکشن 65 مصنوعات تیار کرنے والے اور دیگرامور کو کسٹم کے تحت ویئر ہاؤس کو فعال بناتا ہے۔
یہ اسکیم یکم اکتوبر، 2019 سے سرکلر نمبر 34.2019اور ویئر ہاؤس  ریگولیشن، 2019 دونوں کے ذریعہ شفاف عمل، سہل کاری، آئی سی ٹی پر مبنی در کار ضروریات کے دستاویز اور تیار کنندگان کے ذریعہ حساب کتاب کوجدید اور شفاف بناتی ہے۔
اس اسکیم کی اہم خصوصیات حسب ذیل ہیں:
i ایک واحد درخواست کم منظوری فارم۔ محکمہ کسٹمز کا جیورسڈکشنل کمشنر ایک سنگل پوائنٹ منظوری کے قیام کے طور پر کام کرے گا اور ان یونٹوں کے آپریشن کی نگرانی کرے گا
ii یونٹوں کے قیام کے لئے کسی طرح کی کوئی جغرافیائی حد بندی نہیں ہو گی۔
iii یونٹ کسٹم ڈیوٹی ڈیفرمنٹ پروگرام کے تحت اشیاء در آ مد کر سکتی ہے ۔ تیار کردہ اشیاء کو در آمد کرنے پر ڈیوٹی پر پوری طرح چھوٹ دی جائے گی۔
iv سود کی ادائیگی کی ذمہ داری بھی نہیں ہو گی اور یونٹ کو بہتر شدہ لکویڈیٹی کا فائدہ پہنچایا جائے گا۔
v جی ایس ٹی والے سامان کو مینوفیکچر کے استعمال اور دیگر آپریشنوں کے لئے سیکشن 65 یونٹ میں گھریلو مارکیٹ سے تیار کرایا جا سکتا ہے۔
vi ڈوئنگ بزنس اور ایزی کمپلائنس کے لئے ایک واحد ڈیجیٹل اکاؤنٹ تجویز کیا گیا ہے۔
vii یہ اسکیم صلاحیت کے لئے ساز گار ہو گی چونکہ اس میں کلیرنس کی مقدار کی کوئی حد مقرر نہیں ہے جو کہ گھریلو مارکیٹ کے لئے کلیر یا بر آمد کی جا سکے۔
سی بی آئی سی نے سرمایہ کاروں کی سہولت اور اسکیم کو فروغ دینے اور اطلاعات کی فراہمی کے لئے انویسٹ انڈیا کے اشتراک سے ایک مائیکرو سائٹ تیار کر کے پیش کی ہے۔ اس سائٹ تک رسائی https:www.investindia.gov.in/bonded-manufacturingکے ذریعہ کی جا سکتی ہے۔
توقع ہے کہ یہ اسکیم بھارت میں سرمایہ کاری کے فروغ کے لئے ایک اہم رول ادا کرے گی اور ایز آف ڈوئنگ بزنس کو بڑھاوا دے گی۔ یہ اسکیم میک ان انڈیا پروگرام کو فعال بنائے گی، بر آمدات کی حوصلہ افزائی کرے گی / الیکٹرانک اسمبلی کے لئے ہب تیار کرے گی، مرمت اور تجدید نو آپریشن، اندرون اور بیرون پروسیسنگ، عالمی ای۔ کامرس ہب کی سہولیات میں مدد گار ثابت ہو گی۔
۔۔۔۔۔۔
U.4601
(Visitor Counter : 82
وزارت خزانہ
آربی آئی نے خوردہ راست اسکیم اور مربوط اوم بٹس مین اسکیم 2021 لانچ کی
مالیات کے مرکزی وزیر مملکت ڈاکٹر بھاگوت کسن راؤ کراد نے آج لوک سبھا میں ایک سوال کے تحریری جواب میں بتایا کہ ریزرو بینک نے آربی آئی خوردہ راست اسکیم اور مربوط اوم بٹ اسکیم 2021 کا آغاز کیا ہے ۔ ان دونوں اسکیموں کے خصوصیات کے ساتھ تفصیلات ضمیمے میں ہیں۔
وزیرموصوف نے کہا کہ حکومت نے یہ معلوم کرنے کے لیے کوئی سروے نہیں کیا ہے کہ یہ اسکیمیں سرمایہ کاری کے دائرہ کار کو کس حد تک وسعت دے سکیں گی،سرمایہ بازاروں تک رسائی اور سرمایہ کاروں کے لیے سیکورٹی کس حد تک ممکن ہوسکے گی لیکن ریزرو بینک آف انڈیا نے خوردہ سرمایہ کاروں کی طرف سے جی سیک مارکیٹ تک رسائی کو آسان بنانے کے لئے مارکیٹ کے شرکا سے موصول ہونے والی فیڈ بیک یعنی معلومات کی بنیاد پر اسکیم کو ڈیزائن کیا ہے۔ اسکیم کے لیے تیار کردہ آن لائن پورٹل محفوظ اور صارف دوست ہے۔ وزیرموصوف نے مزید کہا کہ یہ اسکیم سرمایہ کاری کے عمل کو آسان بنا کر اور سرمایہ کاروں کی بنیاد کو وسیع کرکے سرکاری تمسکات کو عام لوگوں کی آسانی سے پہنچائے گی۔
وزیرموصوف نے مزید کہا کہ آر بی آئی خوردہ راست اسکیم سے توقع ہے کہ سرکاری تمسکات کے لیے سرمایہ کاروں کی بنیاد وسیع کرے گی جس کے نتیجے میں ان تمسکات کی مانگ میں اضافہ ہوسکتا ہے جس سے حکومت کے لیے قرض لینے کی لاگت میں کمی واقع ہوسکتی ہے۔ دوئم یہ کہ ہندوستانی سرکارکے تمسکات  میں خوردہ شرکت میں اضافہ، مارکیٹ کی نقد رقم کی فراہمی کو بہتر بنائے گا جس سے ہندوستانی جی سیک مارکیٹ کو مزید وسعت دینے میں مدد ملے گی۔ ایک اچھی طرح سے تیار کرد ہ جی سیک مارکیٹ بوڈس ہندوستانی فکسڈ انکم مارکیٹ کے دوسرے حصوں کی ترقی کے لیے اچھی علامت ہے۔
وزیراعظم کا دفتر
وزیر اعظم جناب نریندر مودی اور امریکی صدر جوسف آر بائیڈن کے درمیان ورچوئل گفتگو
وزیر اعظم جناب نریندر مودی 11 اپریل، 2022 کو امریکی صدر جوسف آر بائیڈن کے ساتھ ورچوئل طریقے سے میٹنگ کریں گے۔ دونوں لیڈران اس وقت جاری دو طرفہ تعاون کا جائزہ لیں گے اور جنوبی ایشیا، ہند-بحرالکاہل خطہ کی حالیہ پیش رفتوں اور باہمی مفاد کے عالمی امور پر تبادلہ خیال کریں گے۔ ورچوئل میٹنگ دونوں فریقین کو دو طرفہ جامع عالمی اسٹریٹجک پارٹنرشپ کو مزید مضبوط کرنے کے مقصد سے مسلسل اور اعلیٰ سطحی مذاکرات کو جاری رکھنے کا موقع عطا کرے گی۔
دونوں لیڈران کی ورچوئل میٹنگ سے پہلے چوتھا ہند-امریکہ 2+2 وزارتی ڈائیلاگ ہوگا، جس کی قیادت ہندوستان کی طرف سے رکشا منتری جناب راجناتھ سنگھ اور وزیر خارجہ ڈاکٹر ایس جے شنکر اور ان کے امریکی ہم منصب، وزیر دفاع لائڈ آسٹن اور وزیر خارجہ اینٹونی بلنکن کریں گے۔
کابینہ
کابینہ نے قرض کی دوبارہ ادائیگی کی مدت میں دو سال تک کا اضافہ کرنے کے لئےمنڈیچھو ہائیڈرو الیکٹرک پروجیکٹ سے متعلق ہند اور بھوٹان کے درمیان سمجھوتے کی دفعہ 3 میں ترمیم کو منظوری دی
نئی دہلی،07 مارچ2019؍وزیر اعظم جناب نریندر مودی کی سربراہی میں مرکزی کابینہ نے آج منڈیچھو ہائیڈرو الیکٹرک پروجیکٹ  سے متعلق ہندوستان اور بھوٹان کے درمیان سمجھوتے کی دفعہ 3 میں ترمیم کو منظوری دے دی، تاکہ 15 سے17 سال کے لئے بھوٹان میں مذکورہ پروجیکٹ کے نفاذ کے لئے قرض کی دوبارہ ادائیگی کی مدت میں دو سال تک کا اضافہ کیا جاسکے۔
فائدے:
اس تجویز کا مقصد :
اس تجویز کا مقصد 4.12 فیصدکی بھارتی روپے کی شرح پر یا شرح سے بھوٹان میں 720میگاواٹ منڈیچھو ہائیڈرو الیکٹرک پروجیکٹ سے بجلی کی درآمد سے پانچ سال تک محصول حاصل کرنا ہے۔
ایم ایچ ای پی سے بھوٹان کے ذریعے ہندوستان کو فاضل بجلی کی سپلائی کی حتمی یقینی کا حصول ۔
ہند-بھوٹان اقتصادی تعلقات اور آپسی رابطہ خصوصاً ہائیڈرو پاور تعاون کے شعبے کو مستحکم کرنا اور ہندوستان –بھوٹان تعلقات کو مجموعی طورپر وُسعت دینا بھی ہے۔
م ن۔ح ا۔ن ع
U: 1434
(Visitor Counter : 44
وزیراعظم کا دفتر
وزیر اعظم کی سی او پی 28کے نامزد صدر ڈاکٹر سلطان الجابر کے ساتھ میٹنگ
وزیر اعظم جناب نریندر مودی نے 15 جولائی 2023 کو ابوظہبی میں سی او پی 28 کے نامزد صدر اور ابوظہبی نیشنل آئل کمپنی کے گروپ سی ای او ڈاکٹر سلطان الجابر سے ملاقات کی۔
یو اے ای کی صدارت میں یو این ایف سی سی سی کی آئندہ سی او پی-28کو لے کر دونوں لیڈروں کے درمیان بات چیت ہوئی۔ڈاکٹر جابر نے وزیر اعظم کو اس اہم میٹنگ کے لئے یو اے ای کے وژن کے بارے میں معلومات دی۔ وزیر اعظم متحدہ عرب امارات کو سی او پی-28 کی صدارت کے لئے ہندوستان کی مکمل حمایت کی یقین دہانی کرائی۔وزیر اعظم نے موسمیاتی تبدیلی کا حل نکالنے کے لئے ہندوستا ن کی کوششوں اور پہلوں پر بھی روشنی ڈالی، جس میں بین الاقوامی سولر اتحاد، قدرتی آفات مخالف بنیادی ڈھانچے ک ےلئے اشتراک ، بین الاقوامی ملیٹس سال اور ماحولیات کے لئے مشن طرز زندگی  شامل ہیں۔
اس بات چیت میں ہندوستان اور متحدہ عرب امارات کے درمیان تعاون پر بھی گفتگو ہوئی۔
وزارتِ تعلیم
پریکشا پے چرچا 2023 ستائیس جنوری 2023 کو منعقد ہوگی:جناب دھرمیندر پردھان
پی پی سی – 2023 کے لیے 38.80 لاکھ شرکاء نے اندراج کرایا ہے جبکہ اس کے مقابلے میں پی پی سی – 2022 کے لیے تقریباً 15.7 لاکھ لوگوں نے اندراج کرایا تھا
ایک سو پچاس سے زیادہ ملکوں سے طلباء، 51 ملکوں سے اساتذہ اور 50 ملوں سے والدین نے پی پی سی – 2023 کے لیے اندراج کیا ہے
تعلیم اور مہارت کی فروغ، نیز انٹر پرینیور شپ کے مرکزی وزیر جناب دھرمیندر پردھان نے آج اعلان کیا کہ طلباء، اساتدہ اور والدین کے ساتھ وزیر اعظم کا ’’پریکشا پے چرچا 2023‘‘ کابات چیت کا چھٹا ایڈیشن پروگرام نئی دلّی کے تالکٹورہ اندور اسٹیڈیم میں 27 جنوری کو منعقد ہوگا۔
وزیر اعظم جناب نریندر مودی نے اس منفرد تعاملی پروگرام – پریکشا پے چرچا – کا تصور کیا گیا تھا جس نے ملک بھر سے نیز بیرون ملک سے بھی طلباء، والدین اور اساتذہ ان کے ساتھ امتحانات سے تعلق رکھنے والی پریشانیوں اور اسکول کے بعد زندگی پر تبادلہ خیال کرتے ہیں۔ یہ تقریب، زندگی کو ایک اتسو کے طور پر منانے کے لیے ذہنی دباؤ پر قابو پانے میں مدد کرتی ہے۔ اس تقریب کا گذشتہ پانچ برسوں میں، وزارت تعلیم کے اسکولی تعلیم اور خواندگی کے محکمے کے ذریعے کامیابی کے ساتھ انعقاد کیا گیا۔
پی پی سی 2023 کے لیے طالب علموں، اساتذہ اور والدین نے ، ریاستی بورڈس، سی بی ایس ای، کے وی ایس، این وی ایس اور دیگر بورڈوں سے بڑی تعداد میں پرجوش طور پر شرکت کی ہے۔ سال 2022 کے مقابلے میں اس سال اندراج کی تعداد دوگنا سے زیادہ ہوگئی ہے۔ تقریباً 38.80 لاکھ شرکاء  نے پی پی سی 2023 کے لیے اپنا اندراج کرایا ہے جبکہ اس کے مقابلے میں پی پی سی 2022 کے لیے تقریباً 15.7 لاکھ افراد نے اندراج کرایا تھا۔ 150 ممالک سے زیادہ طلباء، 51 ممالک سے اساتذہ، 50 ممالک سے والدین نے بھی پی پی سی 2023 کے لیے اندراج کیا ہے۔
یہ پروگرام ٹاؤن ہال طرز کی شکل میں کیا جانا ہے، جیسا کہ حکومت ہند کی صحت اور خاندانی بہبود کی وزارت کے ذریعے مقرر کردہ سال 2022 میں کووڈ – 19 ضابطوں کی پیروی کرتے ہوئے کیا گیا تھا۔ 25 نومبر اور 30 دسمبر 2022 کے دوران مختلف موضوعات پر اختراعی تحریری مقابلہ https://innovateindia.mygov.in/ppc-2023 پر منعقد کیا گیا تھا جس کا مقصد شرکاء کو منتخب کرنا تھا  یہ مقابلہ درج ذیل بیان کردہ مختلف موضوعات پر محیط تھا:
- طلباء کے لیے موضوعات
- اپنے مجاہدین آزادی کو جانئے
- ہماری ثقافت ہمارا فخر
- میری کتاب میری تحریک
- مستقبل کی نسلوں کے لیے ماحولیات کو تحفظ فراہم کریں
- میری زندگی، میری صحت
- میرے اسٹارٹ اپ کا خواب
- ایس ٹی ای ایم تعلیم / بلا رکاوٹ تعلیم
- اسکولوں میں آموزش کے لیے کھلونے اور گیمز
- II. اساتذہ کے لیے موضوعات
- ہماری وراثت
- آموزشی ماحول کو فعال بنانا
- مہارت حاصل کرنے کے لیے تعلیم
- کم نصابی بوجھ اور امتحان کا کوئی خوف نہیں
- مستقبل کے تعلیمی چیلنج
- والدین کے لیے موضوعات
- میرا بچہ، میرے استاد
- تعلیم بالغان – ہر ایک کو خواندہ بناتے ہوئے
- آموزش اور پرورش ایک ساتھ
مائی گو پر اختراعی تحریری مقابلوں کے ذریعے منتخب تقریباً 2050 شرکاء کو ایک خصوصی پریکشا پے چرچا کٹ پیش کی جائے گی جس میں امتحانات سے متعلق مسائل کی ہندی اور انگلش میں کتاب شامل ہوگی جسے وزیر اعظم نے تحریر کیا ہے۔ اس میں ایک سند بھی شامل ہے۔ این سی ای آر ٹی کے ذریعے منتخب کیے جانے والے، شرکاء کے ذریعے کچھ سوالات کو پی پی سی میں شامل کیا جاسکتا ہے۔
وزیراعظم کا دفتر
وزیر اعظم نے گیتا پریس، گورکھپور کو گاندھی امن انعام 2021 سے نوازے جانے پر مبارکباد دی
وزیر اعظم جناب نریندر مودی نے گیتا پریس، گورکھپور کو گاندھی امن انعام 2021 سے نوازے جانے پر مبارکباد دی ہے۔
وزیر اعظم نے ٹویٹ کیا؛
‘‘میں گیتا پریس، گورکھپور کو گاندھی پیس پرائز 2021 سے نوازے جانے پر مبارکباد دیتا ہوں۔ انہوں نے لوگوں میں سماجی اور ثقافتی تبدیلیوں کو آگے بڑھانے کے لیے پچھلے 100 سالوں میں قابل ستائش کام کیا ہے۔’’
@ گیتا پریس
https://pib.gov.in/PressReleasePage.aspx?PRID=1933252 “